Daukonių akmuo

Daukonių akmuo (dar vadinamas Ramytės aukuru) – mitologinis akmuo ties Daukonimis (Pakalniškių seniūnija), Radviliškio rajone. Riedulys stūkso dirbamų laukų apsuptyje, beveik po aukštos įtampos elektros linija, netoli ištiesintos Ramytės upelio vagos. Paminklinį akmenį žymi betoninis stulpas su įrašu. Už 1,2 km į pietryčius yra Burbiškio dvaras.

Tai istorinę ir mitologinę vertę turintis objektas, 1999 m. sausio 13 d. įrašytas į LR Nekilnojamųjų kultūros vertybių registro mitologinių vietų sąrašą.Dėl objektų įrašymo į LR Nekilnojamųjų kultūros vertybių registro sąrašą, nr. 130 Priklauso Raginėnų archeologijos kompleksui.http://www.muziejai.lt/radviliskis/raginenai.htm Pasakojama, kad prie Daukonių aukuro akmens vaidilutės kūrenusios šventąją ugnį.

 Šaltiniai 

Kategorija:Lietuvos rieduliai
Kategorija:Radviliškio rajono paveldas